Un adolescent înarmat a fost imobilizat de polițiști într-un magazin de bijuterii din București.
Acum, tânărul este audiat la sediul Secției 1 Poliție. Asupra adolescentului a fost găsită o armă de tip airsoft. Poliția a fost sesizată de un bărbat.
Un adolescent care avea asupra sa o armă a intrat într-un magazin de bijuterii din București. Incidentul a fost anunțat la 112, iar polițiștii au mers la fața locului și l-au imobilizat pe tânăr. Acum, tânărul este audiat la sediul Secției 1 Poliție.Potrivit polițiștilor, în jurul orei 14.50, prin apel 112, un bărbat a sesizat faptul că într-un magazin de bijuterii din Sectorul 1 este un tânăr cu o armă.Polițiștii s-au deplasat, de urgență, la adresă, iar tânărul a fost imobilizat. Asupra adolescentului a fost găsită o armă de tip airsoft, care nu are nevoie de autorizare.Ulterior, tânărul a fost identificat și s-a aflat că este minor. El se află la sediul Secției 1 Poliție pentru audieri.